דניאל ג'יימס

דניאל אוון ג'יימס (באנגלית: Daniel Owen James; נולד ב-10 בנובמבר 1997) הוא כדורגלן וולשי המשחק בעמדת הקיצוני השמאלי והימני בלידס יונייטד ובנבחרת ווילס. ב-2014 רכשה הקבוצה הוולשית סוונסי סיטי את ג'יימס מהאקדמיה של האל סיטי עבור מחלקת הנוער שלה, תמורת 72,000 ליש"ט. הוא הפך במהרה לאחד השחקנים הצעירים והמבטיחים של הקבוצה. בעונת 2016/17 היה לו חלק חשוב בעלייתה של סוונסי סיטי עד גיל 23 לליגת המילואים הראשונה באנגליה. באותה עונה הגיעו סוונסי וג'יימס עד לחצי גמר גביע הליגה האנגלי. ב-30 ביוני 2017 הושאל ג'יימס לשרוסבורי טאון מהפוטבול ליג הראשונה לעונה אחת. באותה עונה, שנחשבה לעונה הגרועה ביותר של ג'יימס, הוא לא שיחק כלל והיה פצוע במשך מרביתה. ב-6 ביוני 2019 רכשה מנצ'סטר יונייטד את ג'יימס תמורת סכום של 15 מיליון ליש"ט. הוא כבש שער במשחקו הראשון בפרמייר ליג, בניצחון 0–4 על צ'לסי. ב-31 באוגוסט 2021 חתם בלידס יונייטד על חוזה לחמש שנים תמורת סכום לא ידוע, לאחר ששנתיים וחצי קודם לכן נמנעה העברתו למועדון מיורקשייר ברגע האחרון. כלי תקשורת רבים דיווחו כי שווי העסקה עומד על 25 מיליון ליש"ט. ב-21 בנובמבר כבש שער בכורה בהפסדה של לידס 1–2 לטוטנהאם הוטספר. ב-13 באוגוסט 2022 ערך את הופעת הבכורה שלו לעונת 2022/2023, כשנכנס כמחליף במקומו של פטריק במפורד הפצוע במשחק מול סאות'המפטון, שהסתיים בתוצאה 2–2. ב-21 באוגוסט פתח בהרכב בפעם הראשונה לעונה, בניצחון 0–3 על צ'לסי. לאחר נשירתה של לידס לצ'מפיונשיפ בסיום עונת 2022/2023, פתח במשחק הראשון לעונת 2023/2024 מול קארדיף סיטי, שהסתיים בתוצאה 2-2. ב-23 בספטמבר בישל פעמיים תוך שלוש דקות בניצחון 0–3 על ווטפורד. ב-7 באוקטובר הבקיע את שערו הראשון לעונה במשחק הליגה מול בריסטול סיטי שהסתיים בניצחון 1–2. ב-28 באוקטובר כבש צמד בניצחון 1–4 על האדרספילד טאון. הוא פתח בהרכב במשחק הראשון לעונת 2024/2025 ב-10 באוגוסט מול פורטסמות', שהסתיים בתיקו 3-3. הוא הבקיע את שערו הראשון לעונה ב-23 באוגוסט בניצחון 0–2 על שפילד ונסדיי. ב-1 בספטמבר 2022 הושאל לפולהאם. הוא ערך הופעת בכורה יומיים לאחר מכן, בהפסד 0–2 לטוטנהאם הוסטפר. ב-13 בנובמבר כבש את שערו הראשון בקבוצה, בהפסד 1–2 למנצ'סטר יונייטד. ג'יימס נולד באנגליה, אבל מכיוון שאביו נולד בוויילס החליט לשחק עבור נבחרת ויילס בכדורגל. ג'יימס שיחק בכל נבחרות הנוער של וויילס מגיל 16. את משחקו הראשון בנבחרת הבוגרת ערך מול אלבניה בנובמבר 2018. הוא היה חלק מסגל וויילס ליורו 2020 ושותף בכל ארבעת משחקי נבחרתו. נכלל בסגל נבחרת ויילס לטורניר מונדיאל 2022. מעודכן ל-23 באוגוסט 2024 הופעות בשלב הפלייאוף של הצ'מיונשיפ מדיה וקבצים בנושא דניאל ג'יימס בוויקישיתוף דניאל ג'יימס, ברשת החברתית אקס (טוויטר) דניאל ג'יימס, ברשת החברתית אינסטגרם דניאל ג'יימס, באתר Transfermarkt דניאל ג'יימס, באתר Soccerway דניאל ג'יימס, באתר BDFutbol דניאל ג'יימס, באתר WorldFootball.net דניאל ג'יימס, באתר National Football Teams דניאל ג'יימס, באתר FootballDatabase.eu Mantej Mann, Southampton 2 Leeds United 2, BBC Sport. 13 August 2022 Alistair Magowan, Leeds United 3 Chelsea 0, BBC Sport. 21 August 2022 Dafydd Pritchard, Leeds United 2 Cardiff City 2, BBC Sport, 6 August 2023 Leeds United 3 Watford 0, BBC Sport, 23 September 2023 Leeds United 2 Bristol City 1, BBC Sport, 7 October 2023 Leeds United 4 Huddersfield Town 1, BBC Sport, 28 October 2023 Leeds United 3 3 Portsmouth, BBC Sport, 10 August 2024 Sheffield Wednesday 0 2 Leeds United, BBC Sport, 23 August 2024 Fulham vs. Manchester United 1 - 2, Soccerway Squad Announcement בחשבון הטוויטר הרשמי של נבחרת ויילס, 9 בנובמבר 2022 (באנגלית)